Det var morgon då de tre skulle dra tilbake med seilbåten til Tjoflot. De satte seg i båten. Nils framme med fela og Endre ved roret. Nils skal ha sagt: «» . Han spilte rullen «Blåmannen» som han hadde lært av Håstabøen. Snart var de langt ute i fjorden og tonene hørtes ikke lenger for de som sto på land. Brått skjedde det, de la opp en vending opp mot vinden så båten ble liggende bidevind over den andre baugen ved Røynstrandlandet. Båten la seg over og tok inn vann; den hadde tung ballast, stein med grind over, og sank på noen øyeblikk. Det hele gikk så fort at ingen på land forstod helt hva som skjedde. Folk rodde ut straks, men det var ingenting å se da de kom fram. Snart etter fløt fela og hatten til Nils opp og det var alt. Det ble stor sorg, Nils var en populær kar som var kjent for arbeidsviljen, kunstnersinnet og sin framferd.